Jülich

Jülich es un del cinque citates del districto de Düren in Rhenania del Nord-Westfalia in le west de Germania. Illo ha circa 32.500 habitantes. Le citate esseva destruita a 97 % in 1944. Jülich ha nomines proprie in le linguas nederlandese e francese: Gulik e Juliers. Curiositates es le Citadella de Jülich e le Testa de ponte (in germano: Brückenkopf).

In 1956, esseva fundate le Centro de recercas de Jülich, un del facilitates le plus grande de Europa con circa 5.800 laboratores.

Usque 1972, Jülich esseva le citate capital del districto de Jülich que includeva le nord del actual districto de Düren. Le abbreviatura pro le placas de matriculation automobile de ille districto esseva JÜL, ante que illo deveniva un parte del districto de Düren le 1 de januario 1972.

Le codice postal pro omne casas de habitation es 52428. Le prefixos telephonic es 02461 e 02463 (international +49 2461 e +49 2463).

Citates vicin es Inden, Aldenhoven, Linnich, Titz e Niederzier, omnes in le mesme districto.

 Galeria 

Categoria:Citates in Rhenania del Nord–Westfalia